לי אוטו

**.Li Auto Inc** (בסינית: **理想汽车**) היא יצרנית רכב חשמלי סינית. מטה החברה נמצא בבייג'ינג עם מתקני ייצור בצ'אנגג'ואו. החברה נוסדה על ידי  בשנת 2015. רוב רכביה הם כלי רכב חשמליים המצוידים במנועי בנזין להרחבת טווח .

לי אוטו מפעילה מתקני ייצור, הנדסה ושירותי עיצוב בעיר צ'אנגג'ואו, שבמחוז ג'יאנגסו, בעוד שמטה החברה ומרכזי המחקר והפיתוח שלה נמצאים בבייג'ינג.

## היסטוריה
[ממוזער| אולם תצוגה של לי אוטו ב[חנאן שבג'נגג'ואו]]
בשנת 2015, לי שיאנג, מייסד האתר הסיני PCPop ואתר הרכב Autohome.com.cn, הקים חברה בשם **Beijing Chehejia Information Technology**. (בייג'ינג צ'ההג'יה אינפורמיישן טכנולוגי) (בתרגום מילולי: **בייג'ינג מכונית ובית טכנולוגיות מידע**) היא החלה את פעילותה בפיתוח וייצור כלי רכב חשמליים המוגבלים למהירות נמוכה , שיועדו לשירותי שיתוף מכוניות ושירותי קריאת הסעות. בשנת 2018, צ'הג'יה הגיעה להסכם על מיזם משותף עם חברת דידי, החברה הגדולה ביותר בסין לשירותי הסעות, אך התוכנית קרסה זמן קצר לאחר מכן. במחצית הראשונה של 2018, צ'הג'יה נטשה את פרויקט הרכבים החשמליים במהירות נמוכה, בשל היעדר תמיכה מהממשלה הסינית בהסדרת קטגוריית כלי רכב המוגבלים למהירות נמוכה, בניגוד לתחזיותיו של שיאנג שציפה כי הממשל הסיני ילך בעקבות האיחוד האירופי שהסדיר את חוקיותם של מכוניות אלו.

בשנת 2019, החברה מיתגה את עצמה מחדש כ־**Leading Ideal Inc**. בשנה שלאחר מכן היא קיצרה את השם ל־**Li Auto**, והחברה נקראה **Li Auto Inc.** בסינית, המותג ידוע בדרך כלל בשם **לי שיאנג** (**理想**).
[ממוזער| מפעל לי אוטו בשייואן, [מחוז שוני, בייג'ינג]]
לי אוטו חשפה את הדגם הראשון שלה בשם Li One באפריל 2019. אות ייצור הרכב התחילו בנובמבר. זהו רכב שטח חשמלי בעל מנוע בנזין המשמש כגנרטור להרחבת טווח. הרכב מופעל על ידי שילוב של מנוע 1.2 ליטר שלושה צילינדרים עם טורבו, וסוללת ליתיום-יון בהספק של 40 קוט"ש, שנותנת טווח של כ־180 קילומטר. הייצור נעשה במפעל של החברה בצ'אנגג'ואו. משלוחי הרכב החלו בתחילת 2020.

ביולי 2020 הונפקה לי אוטו לראשונה בבורסת נאסד"ק תחת קוד המניה "LI", וגייסה 1.1 מיליארד דולר בסבב המימון הראשוני. למרות מכירות חזקות ופופולריות משמעותית בשוק הסיני, החברה נתקלה בקשיים בגיוס השקעות נוספות במהלך שנתה הראשונה בבורסה, כאשר מנייתה ננעלה על שווי של כ-70% בלבד מהערך הצפוי בסבב המימון הראשוני.

באוקטובר 2021, לי אוטו החלה בבניית המפעל השני שלה במחוז שוני בבייג'ינג. אתר זה היה בעבר בבעלות בייג'ינג יונדאי  אך נמכר ללי אוטו עקב ירידה ממושכת במכירות של בייג'ינג יונדאי.

בשנת 2022, לי אוטו עברה שינוי מקיף בהיצע הדגמים שלה, תוך הצגת שפה עיצובית חדשה, הרחיבה את מערך הדגמים שלה לשלושה דגמים חדשים לחלוטין, מעבר לרכב השטח היחיד שהחברה ייצרה באותה תקופה – Li One . דגם הדגל Li L9  הושק במרץ, ולאחריו הוצגו בספטמבר Li L8 , גרסה מקוצרת של ה־L9, ו־Li L7, גרסה קטנה יותר ללא שורת מושבים שלישית. באותו חודש הודיעה החברה על הפסקת ייצור ה־Li One באוקטובר 2022, מהלך שעורר תגובות שליליות בקרב רוכשים שרכשו את הרכב בסמוך להודעה.

בנובמבר 2023, לי אוטו הציגה את הדגם הרביעי שלה, לי מגה, מיניוואן בגודל מלא. זוהי המכונית החשמלית מונעת מצבר הראשונה המיוצרת על ידי החברה.

## דגמי החברה
### כלי רכב נוכחיים

### כלי רכב שייצורם הופסק

## תלונות
במאי 2020 פורסמו דיווחים בתקשורת על בעיות שחוו משתמשים ברכב השטח ההיברידי Li Auto One. בעל רכב אחד דיווח על תקלות בתפקוד מערכת הבלימה, ויום לאחר פרסום מידע זה, נהג נוסף התלונן על ריח עשן בתא הנוסעים. היצרנית טענה כי אלו פגמים נקודתיים והכחישה כי ליקויים אלה מהווים סכנה לדגמים נוספים של הרכב.

ביולי 2021, ביולי 2021 הופץ ברשת החברתית הסינית Weibo סרטון שבו נראה בעלים של Li One מגלה כדוריות כספית בתוך הרכב. כספית היא חומר האסור לשימוש בייצור כלי רכב בסין. עקבות של החומר נמצאו בכיסא הרכב, וכמות נוספת התגלתה לאחר פירוקו. נציגי לי אוטו פתחו בחקירה מיד עם פרסום הסרטון, אישרו את אמיתותו ואמרו ללקוחות שנתקלים בבעיה דומה לפנות אליהם.

## מכירות

## ראו גם
* תעשיית הרכב בסין
* ניאו (יצרן רכב)
* אקספנג
* ליפמוטור
* BYD Auto

## קישורים חיצוניים

* 

## ביאורים

## הערות שוליים

קטגוריה:חברות הנסחרות בנאסד"ק
קטגוריה:מותגי רכב
קטגוריה:כלי רכב המיוצרים בסין
קטגוריה:יצרני מכוניות חשמליות